# Goran Višnjić

### Izvor: Wikipedija

Goran Višnjić

Goran Višnjić (Šibenik, 9. rujna 1972.), hrvatski glumac.

## [uredi] Biografija

Glumac koji se pojavljuje u mnogim američkim filmovima i serijama. Njegova najzapaženija uloga bila je ona doktora Luke Kovača u hit televizijskoj seriji Hitna služba (ER).

Već od malih nogu pojavljuje se u raznim kazališnim predstavama. Prvi put se na velikom platnu pojavljuje u kontraverznom jugoslavenskom filmu Braća po materi (1988.), u kojem je glumio mladog hrvatskog ekstremista.

Kada se Jugoslavija počela raspadati, Višnjić se nalazio na odsluženju jednogodišnjeg vojnog roka u Jugoslavenskoj narodnoj armiji (JNA). Napustio je JNA i vratio se u Šibenik, gdje se pridružio Hrvatskoj vojsci (HV) u obrani svog rodnog grada od napada krajiških Srba, pripadnika JNA. Nakon napuštanja Hrvatske vojske, seli se u Zagreb gdje upisuje Akademiju dramske umjetnosti.

Kao studenta na drugoj godini akademije zapazio ga je profesor Joško Juvančić i ponudio mu ulogu Hamleta u predstavi koju je postavljao na Dubrovačkim ljetnim igrama. Višnjić se proslavio tom ulogom.

Prije Hitne službe, Višnjić je glumio manje uloge u filmovima Mirotvorac (The Peacemaker), Dobrodošli u Sarajevo (Welcome to Sarajevo) i Practical Magic. 1998. godine pojavio se u Madonninom glazbenom video spotu za pjesmu The Power of Goodbye, što ga je lansiralo u holivudske filmske vode.

Pridružio se ekipi Hitne službe na snimanju šeste sezone (krajem 1999.), a danas (2006.) je njen glavni glumac. Ugovorom je vezan za snimanje sve do trinaeste sezone, a daljnje produživanje njegove uloge u seriji još uvijek nije definirano.

U međuvremenu je glumio u filmovima The Deep End, Posljednja volja i Doctor Sleep te posudio glas u animiranom filmu Ledeno doba (Ice age).

Nakon toga glumio je i u mini-seriji Spartak (Spartacus) te u hrvatskom filmu i istoimenoj televizijskoj seriji Duga mračna noć. Pojavljuje se i u filmu Elektra, s Jennifer Garner u glavnoj ulozi.

Tijekom ljeta 2005., Višnjića se često spominjalo u kontekstu kandidata za igranje uloge Jamesa Bonda u nadolazećem Casino Royal. Poznato je da je prošao audiciju za tu ulogu te završio kao "finalist", iako je na kraju uloga dodijeljena britanskom glumcu Danielu Craigu.

Višnjić je u braku s Ivanom Vrdoljak, kćerkom hrvatskog redatelja Antuna Vrdoljaka, te su nedavno posvojili dijete, sina Tina. U ljeto 2007. Višnjić se našao u središtu skandala u kojemu ga je Šibenčanka Mirela Rupić proglasila ocem svoje kćerkice Lane Lourdes. Glumac je priznao preljub i vjerojatno očinstvo koje se mora utvrditi DNK analizom.

## [uredi] Filmovi u kojima je nastupao

- "Elektra" kao Mark Miller (2005)
- "Spartak" kao Spartak (2004)
- "Duga mračna noć" kao Ivan "Iva" Kolar (2004)
- "Opasni snovi" (Doctor Sleep) kao Michael Strother (2002)
- "Ledeno doba" (Ice Age) kao Soto 2002)
- "Posljednja volja" kao Bepo Štambuk (2001)
- "The Deep End" kao Alek "Al" Spera (2001)
- "Vjerna žena" (Committed) kao Niko/Neil (2000)
- "Praktična magija" (Practical Magic) kao Jimmy Angelov (1998)
- "Rounders" kao Maurice (1998)
- "Teško je reći zbogom" kao Davor (1998)
- "Mirotvorac" (Peacemaker) kao Bazta Sergeant (1997)
- "Dobrodošli u Sarajevo" (Welcome to Sarajevo) kao Risto Bavić (1997)
- "Puška za uspavljivanje" kao Devetka (1997)
- "Prepoznavanje" kao Ivan (1996)
- "Noćna straža" (Night Watch) kao UN oficer (1995)
- "Vidimo se" kao Maks (1995)
- "Michele ide u rat" (Michele va alla guerra) kao vojnik (1994)
- "Paranoja" kao nepoznata uloga (1993)
- "Braća po materi" kao terorist (1988)

### [uredi] TV serije u kojima je nastupao

- "Hitna služba" kao doktor Luka Kovač (1999-2007)
- "Naša mala klinika" kao čovjek na telefonu (2006)
- "Duga mračna noć" kao Ivan Kolar (2005)
- "Olujne tišine" kao Vladimir Vidrić (1997)

## [uredi] Vanjske poveznice

- Goran Višnjić na Internet Movie Databaseu

Dobavljeno iz "http://hr.wikipedia.org../../../g/o/r/Goran_Vi%C5%A1nji%C4%87_6a72.html"

Kategorije: Hrvatski filmski glumci | Biografije, Šibenik

##### Views

- Članak
- Razgovor
- Trenutna inačica

##### Traži

##### Drugi jezici

- Dansk
- Deutsch
- English
- Suomi
- Français
- Italiano
- 日本語
- Nederlands
- ‪Norsk (bokmål)‬
- Polski
- Português
- Русский
- Svenska